## Zakon o nabavljanju, držanju i nošenju oružja (pročišćeni tekst)

### NN 29/1991 (17.6.1991.), Zakon o nabavljanju, držanju i nošenju oružja (pročišćeni tekst)

# ZAKONODAVNO-PRAVNA KOMISIJA SABORA REPUBLIKE HRVATSKE

Na temelju člana 21. Zakona o izmjenama i dopunama Zakona o nabavljanju,
držanju i nošenju oružja ("Narodne novine", br. 59/90), Zakonodavno-pravna
komisija Sabora Republike Hrvatske, na sjednici održanoj 27. svibnja 1991.
godine, utvrdila je pročišćeni tekst Zakona o nabavljanju, držanju i nošenju
oružja.

Pročišćeni tekst Zakona o nabavljanju, držanju i nošenju oružja obuhvača
Zakon o nabavljanju, držanju i nošenju oružja ("Narodne novine, br.
54/74) te njegove izmjene i dopune objavljene u "Narodnim novinama",
br. 47/89 i 59/90, u kojima je naznačeno vrijeme njihova stupanja na snagu.

Klasa: 213-02/90-01/07

Zagreb. 27. svibnja 1991.

Predsjednik Zakonodavno-pravne komisije Sabora Republike Hrvatske

**Vladimir Šeks, dipl. iur., v. r.**

---

## ZAKON

### o nabavljanju, držanju i nošenju oružja (pročišćeni tekst)

I. OPĆE ODREDBE

Članak 1.

Oružje i municija mogu se nabavljati, držati i nositi samo prema odredbama
ovoga zakona.

Odredbe ovoga zakona ne odnose se na vojne osobe, radnike organa unutarnjih
poslova, radnike kazneno-popravnih ustanova, pripadnike teritorijalne obrane
i civilne zaštite kad drže i nose oružje i municiju prema posebnim propisima.

Članak 2.

Oružjem prema ovom zakonu, smatra se

1. vatreno oružje;

2. zračno oružje;

3. rasprskavajuče i plinsko oružje;

4. hladno oružje.

Vatrenim oružjem smatraju se sve vrste pušaka, pištolja i revolvera,
kao i sve vrste naprava koje pod pritiskom barutnih plinova izbacuju kroz
cijev zrno, kuglu ili sačmu.

Zračnim oružjem smatraju se sve vrste pušaka, pištolja i druge naprave
koje pod pritiskom zraka izbacuju zrno kroz cijev.

Rasprskavajučim i plinskim oružjem smatraju se sve vrste bombi i druge
naprave koje sadrže rasprskavajuču ili plinsku materiju.

Hladnim oružjem smatraju se bokseri, bodeži, kame, mačevi, sablje, bajunete
i drugi predmeti kojima je osnovna namjena vršenja napada.

Članak 3.

Municijom, prema ovom zakonu, podrazumijevaju se meci, patrone, čahure
s upaljačem, upaljači, zrna. sačma i barut.

Članak 4.

Pojedini pojmovi upotrebljeni u ovom zakonu imaju ova označenja:

1. lovačko oružje su lovačke puške raznih kalibara s užlijebljenim ili
neužlijebljenim cijevima,

2. sportsko oružje su vojničke puške, pištolji i revolveri velikog kalibra
podešeni za sportske svrhe, malokalibarske puške i malokalibarski pištolji
kalibra 5,6 mm sa ivičnim paljenjem i s užlijebljenim i neužlijebljenim
cijevima, te zračne puške i zračni pištolji.

3. trofejno oružje su vatreno i hladno oružje koje se čuva za uspomenu
iz ustanaka i oslobodilačkih ratova naših naroda i narodnosti.

Odredbe ovoga zakona o trofejnom oružju primjenjuju se i na vatreno
i hladno oružje koje za njihovog vlasnika predstavljaju osobnu ili porodičnu
uspomenu.

II. NABAVLIANJE, DRŽANJE I NOŠENJE ORUŽJA I MUNICIJE

Članak 5.

Vatreno i zračno oružje te municija za puške s užlijebljenim cijevima,
pištolje i revolvere mogu se nabavljati samo na osnovi odobrenja organa
uprave nadležnog za unutarnje poslove prema mjestu prebivališta odnosno
sjedišta podnosioca zahtjeva (u nastavku teksta: nadležni organ).

Odobrenje za nabavljanje oružja iz stavka 1. ovoga članka važi za šest
mjeseci od dana izdavanja, a za municiju 30 dana.

Osoba kojoj je izdano odobrenje za nabavu oružja, a oružje nije nabavila
u roku od šest mjeseci od dana izdavanja odobrenja, dužna je vratiti odobrenje
za nabavu oružja u roku osam dana organu koji je odobrenje izdao.

Obrazac odobrenja propisuje ministar unutarnjih poslova (u nastavku
teksta: ministar).

Članak 6.

Zabranjeno je nabavljanje, držanje i nošenje vatrenog oružja s napravama
za prigušivanje zvuka, naprava za prigušivanje zvuka i rasprskavajučeg,
plinskog i hladnog oružja.

Zabranjeno je na javnim skupovima, priredbama, lokalima i na sličnim
mjestima nositi predmete koji su podesni za nanošenje tjelesnih povreda.
Kad se ovi predmeti nose na javnim skupovima, priredbama, lokalima i na
sličnim mjestima smatraju se hladnim oružjem.

Članak 7.

Odobrenje za nabavljanje oružja neće se izdati:

1. maloljetnoj osobi,

2. osobi koja je duševno oboljela ili zaostala u duševnom razvoju.

3. osobi koja je osuđena za kazneno djelo ili kažnjena za prekršaj koji
je čine nepodesnom za držanje i nošenje oružja, te osobi protiv koje se
vodi postupak za takvo kazneno djelo ili prekršaj.

Nadležni organ može odbiti zahtjev za izdavanje odobrenja za nabavljanje
vatrenog oružja ako smatra da nema opravdanih razloga da podnosilac zahtjeva
drži takvo oružje ili ako svojim postupcima ukazuje na mogućnost za zloupotrebe
oružja.

Ako nadležni organ, prema stavku 2. ovoga članka, odbije zahtjev za
izdavanje odobrenja za nabavljanje oružja, u rješenju ne mora navesti razloge
kojima se rukovodio pri donošenju takvog rješenja.

Članak 8.

Zračno oružje kalibra 4,5 mm sa početnom brzinom od 130 do 160 metara
u sekundi mogu u sportske svrhe nabavljati i osobe koje su navršile·16
godina ako su članovi streljačkih organizacija.

Članak 9.

Nadležni organ može odbiti zahtjev za izdavanje odobrenja za nabavljanje
određene količine municije ako utvrdi da podnosilac zahtjeva nema opravdanih
razloga da nabavi toliku količinu municije.

Članak 10.

Osoba kojoj je izdano odobrenje za nabavljanje oružja dužna je o nabavci
obavijestiti nadležni organ u roku osam dana od dana nabavke oružja, radi
registracije oružja i izdavanja oružnog lista.

Članak 11.

Za držanje i nošenje oružja osobama se izdaje oružni list. Oružni list
izdaje nadležni organ.

Osoba kojoj je izdat oružni list za oružje s neužlijebljenim cijevima
može nabavljati municiju za takvo oružje na osnovi oružnog lista.

Izdavanje oružnog lista ne može se odbiti osobi kojoj je izdano odobrenje
za nabavljanje oružja osim u slučajevima predviđenim ovim zakonom.

Na isto oružje može se izdati oružni list najviše za tri osobe.

Oružni list izdaje se na neodređeno vrijeme Obrazac oružnog lista propisuje
ministar.

Članak 12.

Oružni list neće se izdati osobi ako poslije izdavanja odobrenja za
nabavljanje oružja nastupi neki od razloga propisanih u stavku 1. točke
2. i 3. ili stavku 2. članka 7. ovoga zakona.

Oružni list neće se izdati za oružje koje prije stavljanja u promet
nije žigosano ili obilježeno prema Zakonu o ispitivanju i žigosanju odnosno
obilježavanju ručnog vatrenog oružja i municije.

Nadležni organ odbit će zahtjev za izdavanje oružnog lista za oružje
ako osoba koja ga je nabavila ne može dokazati njegovo porijeklo.

Članak 13.

Za držanje trofejnog oružja potrebno je odobrenje koje izdaje nadležni
organ.

Zabranjeno je nositi i upotrebljavti trofejno oružje i za to oružje
nabavljati, praviti i držati municiju.

Obrazac odobrenja za držanje trofejnog oružja propisuje ministar.

Članak 14.

Staro oružje (duge i kratke puške, sablje, mačevi i dr.) koje ima historijsku
ili umjetničku vrijednost ili služi za umjetničke, sportske ili slične
priredbe ili čini sastavni dio narodne nošnje naroda i narodnosti Jugoslav:je,
a više se ne upotrebljava može se nabavljati i držati bez odobrenja.

Oružje koje čini sastavni dio narodne nošnje naroda i narodnosti Jugoslavije
može se nositi bez oružnog lista.

Osoba koja se bavi sakupljanjem oružja iz stavka 1. ovoga članka mora
imati za to posebno odobrenje nadležnog organa, a o sakupljenom oružju
dužna je voditi posebnu evidenciju.

Nadležni organ može odbiti zahtjev za izdavanje odobrenja iz stavka
3. ovoga članka ako to nalažu interesi sigurnosti.

Zabranjeno je upotrebljavati staro oružje kao oružje i za to oružje
nabavljati, praviti i držati municiju.

Članak 15.

Sportsko i zračno oružje može se upotrebljavati samo u sportskim dvoranama
strelištima i na drugim mjestima odrećenim za vršenje vježbi gađanja.

Sportsko i lovačko oružje može se nositi u naseljenim mjestima samo
u posebnim navlakama za to oružje.

Pištolji i revolveri ne smiju se nositi na javnim mjestima na način
kojim se uznemirava građane.

Članak 16.

Vlasnik oružja dužan je brinuti se da mu oružje bude ispravno, da pažljivo
s njim rukuje i da oružje i municija ne budu dostupni maloljetnoj osobi.

Vlasnik oružja ne smije oružje upotrebljavati na javnim mjestima ili
mjestima na kojima se može ugroziti sigurnost ljudi.

Zabranjeno je drugoj osobi posudivati pištolje i revolvere.

Lovačko i sportsko oružje može se posuditi samo osobi koja ima oružni
list za tu vrstu oružja.

Članak 17.

Odredbe ovoga zakona u pogledu nabavljanja, držanja i nošenja oružja
i municije odnose se i na strance koji stalno žive u Jugoslaviji ili imaju
odobrenje za boravak duže od godine dana.

Odobrenje za nabavljanje oružja može se izdati strancu, koji povremeno
boravi u Jugoslaviji ili prolazi kroz Jugoslaviju ili koji je bio stalno
nastanjen u Jugoslaviji pa napušta Jugoslaviju, radi iznošenja oružja preko
državne granice.

Članak 18.

Državnim organima i organizacijama, poduzećima i drugim pravnim osobama
(u nastavku teksta: organi i organizacije) nadležni organ može izdati odobrenje
za nabavu i držanje oružja i municije samo radi zaštite njihove imovine.

Streljačkoj i lovačkoj organizaciji može se izdati odobrenje za nabavljanje
i držanje lovačkog odnosno sportskog oružja i municije za to oružje samo
u svrhu obavljanja njihove djelatnosti.

Članak 19.

Organi i organizacije koje drže oružje i municiju na osnovi članka 18.
ovoga zakona, mogu povjeriti nošenje tog oružja i municije samo osobama
koje su određene da neposredno vrše osiguravanje imovine, a izučene su
u rukovanju oružjem i ispunjavaju uvjete za držanje i nošenje oružja utvrdene
ovim zakonom.

Osobe iz stavka 1. ovoga članka mogu nositi oružje i municiju koje im
je povjereno samo za vrijeme vršenja službe i ne smiju to oružje i municiju
iznositi izvan objekta ili područja koje se osigurava ili čuva.

Izuzetno, čuvari usjeva i šuma, čuvari lova i ribolova i radnici organa
i organizacija koje se profesionalno bave poslovima osiguranja imovine,
a ne stanuju na području ili objektu koji čuvaju, mogu iznositi oružje
i izvan tog područja ili objekta i nositi ga do svog mjesta stanovanja.

Članak 20.

Streljačke organizacije mogu davati na upotrebu oružje i municiju samo
svojim članovima kad oni vrše vježbe gađanja na strelištu ili drugom terenu
određenom za vršenje vježbi gađanja ili kada sudjeluju na takmičenjima
u grupi ili pojedinačno.

Ako se magazin oružja streljačke organizacije ne nalazi na strelištu,
članovi streljačke organizacije moraju imati potvrdu te organizacije za
nošenje oružja do strelišta ili drugog terena određenog za vršenje vježbi
gađanja. Ova potvrda vrijedi samo za dan kad se vrši vježba gadanja.

Ako se oružje i municija izdaje u svrhu takmičenja koje se održava izvan
sjedišta streljačke organizacije potvrda za nošenje oružja može se izdati
na više dana.

Članak 21.

Dijelovi oružja mogu se nabavljati na osnovi odobrenja nadležnog organa
samo za onu vrstu oružja za koju je izdan oružni list.

III. ODUZIMANJE ORUŽJA I MUNICIJE

Članak 22.

Oružje i municija, oružni list i odobrenje za držanje trofejnog oružja
oduzet će se ako nastupi neki od razloga iz stavka 1. točke 2. i 3. i stavka
2. članka 7. ovoga zakona.

U slučajevima iz stavka 1. točke 2. i 3. i stavka 2. članka 7. ovoga
zakona oružje i municija, kao i oružni list, može se privremeno oduzeti
i prije okončanja postupka.

Oružje, municija, oružni list i odobrenje za držanje trofejnog oružja
mogu se oduzeti i u slučaju kad se vlasnik oružja ne pridržava odredaba
članka 16. ovoga zakona.

Nadležni organ oduzet će odobrenje za nabavljanje oružja i oružje ako
odbije zahtjev za izdavanje oružnog lista.

Članak 23.

Oružje i municiju oduzima nadležni organ.

Za oduzeto oružje i municiju izdaje se potvrda. Nadležni organ brižljivo
mora čuvati oduzeto oružje i municiju do pravomoćnosti rješenja o oduzimanju
oružja i municije.

Nakon pravomoćnosti rješenja o oduzimanju oružja i municije nadležni
organ pozvat će vlasnika oružja da u roku dva mjeseca nađe kupca za oduzeto
oružje i municiju.

Ako vlasnik kojem je oduzeto oružje i municija ne nađe kupca u roku
predviđenom u stavku 4. ovoga članka, nadležni organ predat će oružje i
municiju poduzeću ili radnji ovlaštenoj za promet oružjem da ga ona proda.
Vlasniku oružja i municije pripada naknada za prodano oružje i municiju
u visini koja je ugovorena između vlasnika i ovlaštenog poduzeća odnosno
radnje.

Članak 24.

Ako poduzeće odnosno radnja iz članka 23. stavka 5. ovoga zakona ne
proda oružje i municiju u ugovorenom roku, dostavit će oružje i municiju
nadležnom organu.

Oružje i municija iz stavka 1. ovoga članka komisijski će se uništiti
ili predati općinskom organu uprave nadležnom za poslove narodne obrane.

Za oružje i municiju iz stavka 2. ovoga članka vlasniku ne pripada naknada.

Članak 25.

Ako je oružje u tolikoj mjeri dotrajalo da se njegovom upotrebom može
ugroziti sigurnost ljudi, a ne može se popraviti, vlasnik oružja dužan
ga je predati nadležnom organu.

Ako vlasnik oružja ne postupi prema stavku 1. ovoga članka, a nadležni
organ sazna za takvo oružje, zatražit će od vlasnika da oružje preda radi
ocjene dotrajalosti. Dotrajalost oružja utvrduje posebna komisija koju
imenuje nadležni organ.

Ako komisija utvrdi da je oružje dotrajalo, nadležni organ će donijeti
rješenje o oduzimanju tog oružja.

Oružje iz stavka 1. i 2. ovoga članka komisijski će se uništiti.

Za uništeno oružje vlasniku ne pripada naknada.

IV. PROMET ORUŽJA I MUNICIJE

Članak 26.

Prometom oružja i municije mogu se baviti poduzeća i radnje koje prije
upisa u sudski registar odnosno registar radnji za to dobiju odobrenje
Ministarstva unutarnjih poslova.

Odobrenje za promet oružjem i municijom izdat će se poduzeću ako ispunjava
prostorne i tehničke uvjete za siguran smještaj i čuvanje oružja i municije
od požara, krađe ili drugih mogućnosti zloupotrebe.

Odobrenje za promet oružjem i municijom izdat će se i poduzeću u privatnom
vlasništvu odnosno radnji koja ispunjava uvjete iz stavka 2. ovoga članka
ako vlasnici takvog poduzeća ili radnje pravomoćnom sudskom presudom nisu
osudeni za kazneno djelo koje očito ukazuje na njihovu nepodobnost ili
na mogućnost zloupotrebe oružja.

Oružjem i municijom u prometu ne smiju rukovati osobe zaposlene u poduzećima
ili radnjama koje su pravomoćnom presudom osuđene za kaznena djela koja
ukazuju na mogućnost zloupotrebe rukovanja oružjem.

Poduzeća i radnje iz stavka 1. ovoga članka moraju obavijestiti nadležni
organ u roku od osam dana od dana registracije da su registrirane za obavljanje
poslova prometa oružjem i municijom.

Članak 27.

Poduzeća i radnje iz članka 26. ovoga zakona mogu prodavati oružje i
municiju samo organima, organizacijama i građanima uz uvjete predviđene
ovim zakonom.

Članak 28.

Poduzeća i radnje iz članka 26. ovoga zakona dužne su voditi evidenciju
o nabavljenom i prodanom oružju i municiji.

Evidencija o prometu oružja i municije vodi se u knjigama evidencije
po vrstama oružja i municije.

Članak 29.

Poduzeća i radnje koje se bave prometom oružja i municije, kao i organi
i organizacije koje drže oružje i municiju na osnovi članka 18. ovoga zakona,
moraju držati i čuvati oružje i municiju na određenom mjestu, tako da do
njih ne mogu doči neovlaštene osobe.

Članak 30.

Ministar donosi propise o izdavanju odobrenja za nabavljanje, držanje
i nošenje oružja i municije, o prostornim i tehničkim uvjetima za siguran
smještaj i čuvanje oružja i municije, o načinu utvrđivanja tih uvjeta i
o vođenju evidencija o nabavljanju, držanju, prometu oružjem i municijom
te o obrascima knjiga za vođenje ovih evidencija kao i isprava za nabavljanje,
držanje i nošenje oružja.

V. POPRAVLJANJE I PREPRAVLlANJE ORUŽJA

Članak 31.

Popravljanjem i prepravljanjem oružja mogu se baviti poduzeća, radnje
i druge pravne osobe koje su registrirane za popravljanje i prepravljanje
oružja ili koje su registrirale popravljanje i prepravljanje oružja kao
jednu od djelatnosti kojom se one bave.

Poduzeća i radnje iz stavka 1. ovoga članka dužne su obavijestiti nadležni
organ u roku osam dana od dana registracije da su registrirane kao poduzeća
odnosno radnje za popravljanje i prepravljanje oružja.

Članak 32.

Poduzeća, radnje i druge pravne osobe koje se bave popravljanjem i prepravljanjem
oružja mogu primiti na popravljanje ili prepravljanje samo oružje za koje
je izdan oružni list.

Članak 33.

Poduzeća, radnje i druge osobe koje se bave popravljanjem i prepravljanjem
oružja moraju voditi evidenciju o popravljenom i prepravljenom oružju.

Ministar donosi propise o načinu vođenja evidencije popravljenog i prepravljenog
oružja i o obrascima knjiga za vođenje te evidencije.

VI. NADZOR

Članak 34.

Nadležni organ vrši neposredan nadzor nad nabavljanjem, držanjem i nošenjem
oružja i municije, nad prometom, popravljanjem i prepravljanjem, smještajem
i čuvanjem oružja i municije kod organa i organizacija kao i kod poduzeća
i radnji, koje se bave prometom ili popravljanjem i prepravljanjem oružja
i municije te kod streljačkih i lovačkih organizacija.

Nadležni organ vrši nadzor i nad smještajem, čuvanjem i korištenjem
oružja i municije organa i organizacija koje drže oružje radi osiguranja
društvene imovine.

Nadležni organ vrši nadzor nad vođenjem propisanih evidencija o prometu
oružja.

Članak 35.

Nadležni organ vrši nadzor da li organi, organizacije i osobe drže oružje
za koje im je izdan oružni list.

Organi, organizacije i osobe nad kojima se vrši nadzor na zahtjev ovlaštene
osobe, moraju pokazati odobrenje za držanje oružja odnosno oružni list.

Članak 36.

Ako osoba kojoj je izdan oružni list odnosno odobrenje za držanje trofejnog
oružja promijeni prebivalište a organi i organizacije kojima je izdano
odobrenje za držanje oružja kao i poduzeća i radnje koje se bave prometom
ili popravljanjem i prepravljanjem oružja promijene svoje sjedište, dužni
su to prijaviti nadležnom organu u roku od 30 dana od dana promjene prebivališta
odnosno sjedišta radi upisa u službene evidencije.

Kada vlasnik oružja umre, odnosno organ ili organizacija prestane s
radom ili uslijed statusnih promjena prestane postojati kao pravna osoba,
nasljednik vlasnika oružja odnosno ovlašteni zastupnik organa ili organizacije
dužan je o tome obavijestiti nadležni organ u roku od 30 dana.

VII. KAZNENE ODREDBE

Članak 37.

Novčanom kaznom do 50 dinara kaznit će se za prekršaj :

1. tko bez odobrenja nadležnog organa nabavi oružje ili municiju, kad
je za nabavljanje tog oružja i municije potrebno odobrenje (članak 5. i
17.);

2. tko ne vrati odobrenje za nabavu oružja u roku osam dana, nakon proteka
roka od šest mjeseci u kojem nije nabavio oružje (članak 5. stavak 3.):

3. tko nabavi, drži ili nosi vatreno oružje s napravom za prigušivanje
zvuka i napravu za prigušivanje zvuka (članak 6. stavak 1.);

4. tko na javnim skupovima, priredbama, u lokalima i na sličnim mjestima
nosi predmete koji su podesni za nanošenje tjelesne povrede (članak 6.
stavak 2.);

5. tko drži ili nosi oružje bez oružnog lista, kada je za držanje i
nošenje tog oružja potreban oružni list (članak 11. stavak 1.);

6. tko ne obavijesti ili ne obavijesti u propisanom roku nadležni organ
o izvršenoj nabavci oružja (članak l0.);

7. tko bez odobrenja nadležnog organa drži trofejno oružje, ili ga nosi
ili upotrebljava, ili za to oružje nabavlja, pravi i drži municiju (članak
13.).

8. tko upotrebljava staro oružje kao oružje, ili nabavlja, pravi ili
drži municiju za to oružje, ili se bez odobrenja bavi sakupljanjem starog
oružja (članak 14. stavak 3. i 5.);

9. tko upotrebljava sportsko i zračno oružje na mjestima gdje nije dozvoljeno
(članak 15. stavak 1.);

10. tko u naseljenim mjestima nosi sportsko i lovačko oružje bez posebne
navlake (članak 15. stavak 2.);

11. tko na javnim mjestima nosi pištolje i revolvere na način kojim
se uznemirava građane (članak 15. stavak 3.);

12. tko postupi protivno odredbi članka 16. ovoga zakona;

13. tko nosi oružje i municiju koji su mu povjereni u vrijeme kad ne
vrši službu (članak 19. stavak 2.);

14. član streljačke organizacije koji nosi oružje izvan strelišta ili
drugog terena odrećenog za vršenje vježbi gadanja bez potvrde streljačke
organizacije (članak 20. stavak z.);

15. tko na zahtjev ovlaštene osobe ne pohaže oružni list (članak 35.);

1B. tko u propisanom roku ne prijavi promjenu prebivališta radi evidentiranja
oružja (članak 3B.).

Za prekršaj iz stavka 1. točke 1. do 8. ovoga članka osim predviđene
novčane kazne izreči će se i zaštitna mjera oduzimanja oružja i municije.

Članak 38.

Novčanom kaznom do 30 dinara ili kaznom zatvora do 30 dana kaznit će
se za prekršaj:

1. tko nabavi, drži ili nosi rasprskavajuče, plinsko ili hladno oružje
(članak 6. stavak 1.);

2. tko drugome posudi pištolj ili revolver ili tko posudi lovačko i
sportsko oružje osobi koja nema oružni list (članak 16. stavak 3. i 4.).

Za prekršaj iz stavka 1. točke 1. i 2. ovoga članka može se izreči,
osim predviđene novčane kazne ili kazne zatvora, zaštitna mjera oduzimanja
oružja i municije.

Članak 39.

Novčanom kaznom do 200 dinara kaznit će se za prekršaj :

1. organ ili organizacija koja nabavi ili drži oružje ili municiju bez
odobrenja nadležnog organa (članak 18. stavak 1.);

2. organ i organizacija iz članka 18. stavka 1. ovoga zakona koja povjeri
nošenje oružja i municije osobi koja nije odrećena da neposredno vrši osiguravanje
imovine (članak 19. stavak 1.);

3. streljačka organizacija koja dade na upotrebu oružje i municiju osobi
koja nije njen član, ili dade oružje i municiju svom članu suprotno odredbama
članka 20. stavka 1. ovoga zakona;

4. poduzeće i radnja koja se bavi prometom oružja i municije ako u određenom
roku ne obavijesti nadležni organ da je registrirana za obavljanje poslova
prometa oružjem i municijom (članak 26. stavak 2.);

5. poduzeće i radnja koja se bavi prometom oružja i municije ako proda
oružje i municiju protivno odredbama članka 27. ovoga zakona;

6. poduzeće i radnja koja se bavi prometom oružja i municije ako ne
vodi evidenciju o nabavljenom i prodatom oružju i municiji, ili je ne vodi
uredno, ili je ne vodi u knjigama evidencije po vrstama oružja i municije
(članak 28.);

7. organ ili organizacija koja ne drži ili ne čuva oružje i municiju
na propisan način (članak 29.);

8. poduzeće ili radnja koja se bavi popravljanjem ili prepravljanjem
oružja, ako u zakonu određenom roku ne obavijesti nadležni organ da je
registrirana za popravljanje i prepravljanje oružja (članak 31. stavak
2.);

9. poduzeće ili radnja ako primi na popravljanje ili prepravljanje oružje
za koje nije izdat oružni list ili odobrenje za držanje oružja (članak
32.);

10. poduzeće ili radnja koja se bavi popravljanjem ili prepravljanjem
oružja, ako ne vodi evidenciju o popravljenom i prepravljenom oružju, ili
je ne vodi uredno, ili je ne vodi u propisanim knjigama (članak 33.).

Za prekršaje iz stavka 1. točke 2, 3, 5, 7, 9. i 10. ovoga članka kaznit
će se novčanom kaznom do 20 dinara i odgovorna osoba u poduzeću ili drugoj
organizaciji ili radnji.

Za prekršaje iz stavka 1. točke 1. i 4 ovoga članka može se izreči,
osim predvidene novčane kazne, zaštitna mjera oduzimanja oružja i municije.

Za prekršaje iz stavka 1. točke 5. 6, 9. i 10. ovoga članka može se
izreči zaštitna mjera oduzimanja odobrenja za promet oružja i municije
odnosno odobrenja za popravljanje i prepravljanje oružja, za vrijeme do
pet godina.

Članak 40.

Zaštitna mjera oduzimanja oružja može se izreči samostalno i bez izricanja
kazni za prekršaje iz članka 37. stavka 1. točke 1. do 7, i točke 12, članka
38. stavka 1. točke 1. i 2, članka 39. stavka 1. točke 1. i 4. ovoga zakona

VIII. PRELAZNE I ZAVRŠNE ODREDBE

Članak 41.

Osobi koja u roku od tri mjeseca od dana stupanja na snagu Zakona o
izmjenama i dopunama Zakona o nabavljanju, držanju i nošenju oružja ("Narodne
novine", br. 59/90) prijavi nadležnom organu da posjeduje oružje bez
oružnog lista nadležni organ može izdati oružni list za takvo oružje bez
utvrdivanja porijekla oružja, osim ako je oružje stečeno izvršenjem kaznenog
djela.

Protiv osobe iz stavka 1. ovoga članka neće se voditi prekršajni postupak.

Ovlašćuje se ministar da donese uputstvo za provodenje odredbe stavka
1. ovoga članka.

Članak 42.

Ministar je dužan donijeti propise iz članka 30. i 41. ovoga zakona
u roku od tri mjeseca od dana stupanja na snagu Zakona o izmjenama i dopunama
Zakona o nabavljanju, držanju i nošenju oružja ("Narodne novine",
br. 59/9o).

Pročišćeni tekst, NN 29/1991-833
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)